తెలంగాణలో మహిళా తహసీల్దార్ దారుణహత్య WATCH LIVE TV
రివర్స్‌స్వీప్ ఆడబోయి.. బోల్తాపడ్డాడు..!
స్పిన్నర్ అక్షర్ బౌలింగ్‌లో వాస్తవంగా బ్యాక్‌వర్డ్ స్కైర్‌లెగ్ దిశగా బంతిని తరలించాలని గుణతిలక యోచించాడు
TNN | Updated:
Aug 20, 2017, 04:15PM IST
భారత్‌తో దంబుల్లా వేదికగా జరుగుతున్న తొలి వన్డేలో శ్రీలంక ఓపెనర్ గుణతిలక (35: 44 బంతుల్లో 4x4) ఆశ్చర్యకరరీతిలో ఔటయ్యాడు. ఇన్నింగ్స్ 14వ ఓవర్ వేసిన అక్షర్ పటేల్ బౌలింగ్‌లో రివర్స్‌స్వీప్ ఆడేందుకు ప్రయత్నించిన గుణతిలక.. కవర్స్‌లో ఫీల్డర్ కేఎల్ రాహుల్ చేతికి చిక్కాడు. దీంతో 74 పరుగుల వద్ద లంక తొలి వికెట్ కోల్పోయింది.
స్పిన్నర్ అక్షర్ బౌలింగ్‌లో వాస్తవంగా బ్యాక్‌వర్డ్ స్కైర్‌లెగ్ దిశగా బంతిని తరలించాలని గుణతిలక యోచించాడు. అయితే.. షాట్ ఆడటంలో కాస్త తడబడి ముందుగానే బ్యాట్‌ని ఊపేశాడు. దీంతో బంతి బ్యాట్ అంచున తాకుతూ కవర్స్ దిశగా గాల్లోకి లేచింది. అక్కడే ఫీల్డింగ్ చేస్తున్న కేఎల్ రాహుల్ ఎలాంటి తడబాటు లేకుండా చక్కగా క్యాచ్ అందుకున్నాడు. స్వీప్, రివర్స్‌స్వీప్ షాట్స్ ఆడే సమయంలో బ్యాట్స్‌మెన్ షాట్ ఎంపికలో తడబడితే ఫలితం ఎలా ఉంటుందో ఈ వికెట్ మరోసారి క్రికెట్ ప్రపంచానికి గుర్తు చేసింది.